د عدالت او پراختیا ګوند (ترکیه)

د عدالت او پراختیا ګوند په ترکیه کي یو سیاسي ګوند دی چي ځان د محافظه کاره ډیموکراټ په توګه معرفي کوي. ځیني سرچینې دغه ګوند ته ملتپال، ټولنیز محافظه کار او د نوي عثمانيزم ملاتړ کوونکي نومونه هم کاروي. دا په معاصره ترکیه کي یو له دوو مهمو ګوندونو څخه دی چي د جمهوري غوښتونکي ګوند په توګه چاري مخ ته وړي. رجب طیب اردوغان په ۲۰۱۷ کال کي د یاد ګوند د کنګرې له پیل راهیسي د ګوند مشرتوب په غاړه لري. د عدالت او پراختیا ګوند د ترکیې په پارلمان کې تر ټولو لوی ګوند ګڼل کیږي، چي د ترکیې د ۲۰۱۸ کال په پارلماني ټاکنو کي یې د ۴۲،۶ سلنه رایو په ترلاسه کولو سره له ۶۰۰ څوکیو څخه ۲۸۵ څوکۍ ترلاسه کړې. عدالت ګوند د ملتپال غورځنګ ګوند سره په ګډه یو جمهوري بڼه جوړه کړې ده، او عصمت یلماز یې اوسنئ پارلماني مشر دی. عدالت ګوند په 2001 کي د ځینو ګوندونو لکه د فضیلت ګوند ، د وطن ګوند ، او د ریښتینې لارې ګوند د غړو لخوا رامنځ ته سو، او دا ګوند په ترکیه کي د خلکو له قوي ملاتړ څخه برخمن دی. ګوند خپل ځان د بازار پلوه اقتصاد لیبرال په توګه رامنځته کړ، او په اروپایي اتحادیه کې یې د ترکیې د غړیتوب ملاتړ هم وکړ. عدالت ګوند نارنجي د خپل اصلي رنګ په توګه غوره کړی دی. په نورو رنګونو کي د لوګو لپاره سپین، د بیرغ لپاره نیلي، او د شرکت ډیزاین لپاره نارنجي، سپین، نیلي او سور رنګونه شامل دي. د عدالت او پراختیا ګوند په ترکیه کي یوازینی ګوند دی چي د ترکیې په ټولو ولایتونو کي د پام وړ حضور لري.